元愉
参考资料

↑  元愉《大魏广宗君王昙慈墓志》：“广宗君王昙慈，冀州章武崇和里人也。后稷之苗裔，故持节、冠军将军、平州刺史王使君之孙，长乐太守王侯之女，大魏中书监、京兆王元愉之育母也。湌神炜之灵，析凝体之仪。中因家难，遂步紫庭，履宫掖也。长雍明之誉，处国第也。备淳肃之风，内钦景范，外谟沖则。乃嘉祥裭纪，晦沵流氛。以正始元年岁在甲申十二月癸酉玥廿二日甲午，春秋五十九，寝疚薨于国第。予以鞠养之恩，五情悲骇，追惟永往，痛切弥深，宾僚悼恻，内外楚裂。以正始二年岁次乙酉日月会于大梁，廿七日丁酉迁窆于帝都之夕，榖洛之阳，伊川之西，阜王城之北。刚松门洞，望幽馆沉华；镌石图□，式照遗芳。其辞曰：悬基蓊欎，茂绪绵联。开光月甸，接彩春㙻。重辉世暎，叠道日鲜。稟德承华，蹈美长年。风铄离景，惠浓寅烟。方山即岱，偶水成河。望也如神，就也如波。诲予以仁，育子以和。量圴金玉，器牟衡阿。寔兹璅昧，询勖实多。庶休遐历，报养颐龄。玄鉴匪恤，祉奔妭形。椒楹灭馥，琁几埋馨。悲伤厚鞠，痛惋恒冥。存亡简迹，奄异垣杨。敢题泉石，流列馀贞。”
↑  《魏书·卷七下·帝纪第七下》：壬戌，立皇子愉为京兆王，怿为清河王，怀为广平王。
↑  《北史·卷三·魏本纪第三》：壬戌，立皇子愉为京兆王，怿为清河王，怀为广平王。
↑  《资治通鉴·卷一百四十一·齐纪七》：壬戌，魏立皇子愉为京兆王，怿为清河王，怀为广平王。
↑  《资治通鉴·卷一百四十二·齐纪八》：时魏徐州刺史京兆王愉年少，军府事皆决于兼长史卢渊。
↑  《魏书·卷二十二·列传第十》：京兆王愉，字宣德。太和二十一年封。拜都督、徐州刺史，以彭城王中军府长史卢阳乌兼长史，州事巨细，委之阳乌。世宗初，为护军将军。世宗留爱诸弟，愉等常出入宫掖，晨昏寝处，若家人焉。世宗每日华林戏射，衣衫骑从，往来无间。迁中书监。
↑  《北史·卷十九·列传第七》：京兆王愉字宣德，太和二十一年封，拜都督、徐州刺史。以彭城王中军府长史卢阳乌兼长史，州事巨细，委之阳乌。宣武初，为护军将军。帝留爱诸弟，愉等常出入宫掖，晨昏寝处，若家人焉。
↑  《魏书·卷二十二·列传第十》：世宗为纳顺皇后妹为妃，而不见礼答。愉在徐州，纳妾李氏，本姓杨，东郡人，夜闻其歌，悦之，遂被宠嬖。罢州还京，欲进贵之，托右中郎将赵郡李恃显为之养父，就之礼逆，产子宝月。顺皇后召李入宫，毁击之，强令为尼于内，以子付妃养之。岁余，后父于劲，以后久无所诞，乃上表劝广嫔侍。因令后归李于愉，旧爱更甚。
↑  《北史·卷十九·列传第七》：迁中书监。为纳顺皇后妹为妃，而不见礼答。愉在徐州纳妾李氏，本姓杨，东郡人，夜闻其歌，悦之，遂被宠嬖。罢州还京，欲进贵之，托右中郎将赵郡李恃显为之养父，就之礼迎，产子宝月。顺皇后召李入宫，毁击之，强令为尼于内，以子付妃养之。岁余，后父于劲以后久无所诞，乃表劝广嫔御。因令后归李于愉，旧爱更甚。
↑  《魏书·卷二十二·列传第十》：愉好文章，颇著诗赋。时引才人宋世景、李神隽、祖莹、邢晏、王遵业、张始均等共申宴喜，招四方儒学宾客严怀真等数十人，馆而礼之。所得谷帛，率多散施。又崇信佛道，用度常至不接。与弟广平王怀颇相夸尚，竞慕奢丽，贪纵不法。于是世宗摄愉禁中推案，杖愉五十，出为冀州刺史。
↑  《北史·卷十九·列传第七》：愉好文章，颇著诗赋。时引才人宋世景、李神隽、祖莹、邢晏、王遵业、张始均等，共申宴喜。招四方儒学宾客严怀真等数十人，馆而礼之。所得谷帛，率多散施。又崇信佛道，用度常至不接。与弟广平王怀，颇相夸尚，竞慕奢丽，贪纵不法。于是宣武摄愉禁中推案，杖愉五十，出为冀州刺史。
↑  《魏书校勘记·卷二十二·列传第十·五》：自以职求侍要　通志卷八四下作“自以职非亲要”，疑是。
↑  《北史·卷三十九·列传第二十七》：京兆王愉与肇深相嫌忌，及愉出镇冀州，肇举灵引为愉长史，以相间伺。灵引私恃肇势，每折于愉。及愉作逆，先斩灵引于门。时论云：非直愉自不臣，抑亦由肇及灵引所致。
↑  《魏书·卷四十九·列传第三十七》：京兆王愉以征东将军为冀州刺史，遵为愉府司马。愉反，召集州府以告之，遵不从，为愉所害。
↑  《北齐书·卷二十九·列传第二十一》：父遵，魏冀州征东府司马，京兆王愉冀州起逆，害遵。
↑  《北史·卷三十三·列传第二十一》：父遵，字良轨，有业尚，为魏冀州征东府司马。京兆王愉冀州起逆，遇害。赠幽州刺史，谥曰简。
↑  《魏书·卷八·世宗纪第八》：八月癸亥，冀州刺史、京兆王愉据州反。乙丑，假尚书李平镇北将军、行冀州事以讨之。
↑  《北史·卷四·魏本纪第四》：癸亥，冀州刺史、京兆王愉据州反。
↑  《魏书·卷六十五·列传第五十三》：冀州刺史、京兆王愉反于信都，以平为使持节、都督北讨诸军事、镇北将军，行冀州事以讨之。
↑  《北史·卷四十三·列传第三十一》：冀州刺史、京兆王愉反于信都，以平为持节、都督北讨诸军事、行冀州以讨之。
1 2  《魏书·卷二十二·列传第十》：始愉自以职求侍要，既势劣二弟，潜怀愧恨，颇见言色。又以幸妾屡被顿辱，内外离抑。及在州谋逆，愉遂杀长史羊灵引及司马李遵，称得清河王密疏，云高肇谋杀害主上。于是遂为坛于信都之南，柴燎告天，即皇帝位。赦天下，号建平元年，立李氏为皇后。世宗诏尚书李平讨愉。愉出拒王师，频败，遂婴城自守。愉知事穷，携李及四子数十骑出门，诸军追之，见执以送。诏征赴京师，申以家人之训。愉每止宿亭传，必携李手，尽其私情。虽锁絷之中，饮食自若，略无愧惧之色。至野王，愉语人曰：“虽主上慈深，不忍杀我，吾亦何面目见于至尊！”于是歔欷流涕，绝气而死，年二十一。或云高肇令人杀之。敛以小棺，瘗之。诸子至洛，皆赦之。后灵太后令愉之四子皆附属籍，追封愉临洮王。子宝月袭。乃改葬父母，追服三年。
1 2  《北史·卷十九·列传第七》：始愉自以职求侍要，势劣二弟，潜怀愧恨，颇见言色。又以幸妾屡被顿辱，内外离抑。及在州，谋逆。愉遂杀长史羊灵引及司马李遵，称得清河王密疏，云高肇谋为杀害主上。遂为坛于信都之南，柴燎告天，即皇帝位。赦天下，号建平元年，立李氏为皇后。宣武诏尚书李平讨愉。愉出拒王师，频败，遂婴城自守。愉知事穷，携李及四子数十骑出门，诸军追之，见执以送。诏征赴京师，申以家人之训。愉每止宿亭传，必携李手，尽其私情。虽锁絷之中，饮赏自若，略无愧惧之色。至野王，愉语人曰：“虽主上慈深，不忍杀我，吾亦何以面见至尊！”于是歔欷流涕，绝气而死，年二十一。或云高肇令人杀之。敛以小棺，瘗。诸子至洛，皆赦之。后灵太后令愉之四子皆附属籍，追封愉临洮王。宝月乃改葬父母，追服三年。
↑  《资治通鉴·卷第一百四十七·梁纪三》：初，魏主为京兆王愉纳于后之妹为妃，愉不爱，爱妾李氏，生子宝月。于后召李氏入宫，捶之。愉骄奢贪纵，所为多不法。帝召愉入禁中推案，杖愉五十，出为冀州刺史。愉自以年长，而势位不及二弟，潜怀愧恨；又，身与妾屡被顿辱，高肇数谮愉兄弟，愉不胜忿；癸亥，杀长史羊灵引、司马李遵，诈称得清河王怿密疏，云“高肇弑逆”。遂为坛于信都之南，即皇帝位，大赦，改元建平，立李氏为皇后。法曹参军崔伯骥不从，愉杀之。在北州镇皆疑魏朝有变，定州刺史安乐王诠具以状告之，州镇乃安。乙丑，魏以尚书李平为都督北讨诸军、行冀州事，以讨愉。
↑  《魏书·卷七十二·列传第六十》：时冀州刺史、京兆王愉据州反，平原界在河北，与愉接境。愉乃遣人说亮，啖以荣利。亮即斩其使人，发兵防捍。愉怒，遣其大将张灵和率众攻亮。亮督厉兵民，喻以逆顺，出城拒击，大破之。
↑  《魏书·卷八·世宗纪第八》：九月辛巳朔，李平大破元愉于草桥。丙戌，复前中山王英本封。壬辰，蠕蠕国遣使朝贡。定州刺史、安乐王诠大破元愉于信都北。
1 2  《魏书·卷六十五·列传第五十三》：平进次经县，诸军大集。夜有蛮兵数千斫平前垒，矢及平帐，平坚卧不动，俄而乃定。遂至冀州城南十六里。贼攻围济州军，拔栅填堑，未满者数尺。诸将合战，无利而还，惮于更进。平亲入行间，劝以重赏，士卒乃前，大破逆众。愉时坠马，乃有一人下马授愉，止而斗死。乘胜逐北，至于城门，斩首数万级，遂围城烧门。愉与百余骑突门出走，遣统军叔孙头追之，去信都十里擒愉。
1 2  《北史·卷四十三·列传第三十一》：平进次经县，诸军大集。夜有蛮兵数千斫平前垒，矢及平帐，平坚卧不动，俄而乃定。遂至冀州城南十六里，大破逆众，逐北至城门，遂围城。愉与百余骑突门走，平遣统军叔孙头追之，去信都八十里，禽愉。
↑  《资治通鉴·卷第一百四十七·梁纪三》：魏京兆王愉遣使说平原太守清河房亮，亮斩其使；愉遣其张灵和击之，为亮所败。李平军至经县，诸军大集，夜，有蛮兵数千斫平营，矢及平帐，平坚卧不动，俄而自定。九月，辛巳朔，愉逆战于城南草桥，平奋击，大破之，愉脱身走入城，平进围之。壬辰，安乐王诠破愉兵于城北。
↑  《魏书·卷二十·文成五王列传第八》：愉奔信都，诠与李平、高殖等四面攻烧，愉突门而出。
↑  《北史·卷十九·列传第七》：愉奔信都，诠以李平、高殖等四面攻烧，愉突门而出。
↑  《魏书·卷八·世宗纪第八》：癸卯，李平克信都，元愉北走，斩其所署冀州牧韦超、右卫将军睦雅、尚书仆射刘子直、吏部尚书崔朏等。统军叔孙头执愉送信都。群臣请诛愉，帝弗许，诏送京师。冀州平。
↑  《北史·卷四·魏本纪第四》：癸卯，假镇北将军李平克信都，冀州平。
↑  《资治通鉴考异·卷六》：考异曰：魏书及北史愉传皆云：“愉每宿止亭传，必携李手，尽其私情，虽鏁絷之中，饮赏自若，略无愧惧之色。至野王，愉语人曰：‘虽主上慈深，不忍杀我，吾亦何面见至尊！’于是歔欷流涕，绝气而死。或云高肇令人杀之。”按愉既败被执，犹略无愧惧，安能惭见魏主，遽感激绝气而死！盖肇潜使人杀愉，因以此言绐魏主耳。
↑  《资治通鉴·卷第一百四十七·梁纪三》：京兆王愉不能守信都，癸卯，烧门，携李氏及其四子从百余骑突走。李平入信都，斩愉所置冀州牧韦超等，遣统军叔孙头追执愉，置信都，以闻。群臣请诛愉，魏主不许，命锁送洛阳，申以家人之训。行至野王，高肇密使人杀之。诸子至洛、魏主皆赦之。
↑  《魏书·卷九·肃宗纪第九》：四年春二月壬辰，追封故咸阳王禧为敷城王，京兆王愉为临洮王，清河王怿为范阳王，以礼加葬。
↑  《北史·卷四·魏本纪第四》：四年春二月壬申，追封故咸阳王禧为敷城王，京兆王愉为临洮王，清河王怿为范阳王，以礼加葬。
↑  《北史·卷五·魏本纪第五》：大统元年春正月戊申，皇帝即位于城西，大赦，改元。追尊皇考为文景皇帝，皇妣杨氏为皇后。
↑  《资治通鉴·卷一百五十七·梁纪十三》：是日，魏文帝即位于城西，大赦，改元大统，追尊父京兆王为文景皇帝，妣杨氏为皇后。
| --- | --- |
：人物 :  CBDB  SHL